Paul John Hallinan

Paul John Hallinan (født 8. april 1911 i Painesville i Ohio i USA; død 27. mars 1968 i Atlanta i Georgia) var katolsk erkebiskop av Atlanta.  Han var kjent for sitt engasjement mot rasediskriminering, og for liturgisk reform.

Liv og virke

Bakgrunn
Paul John Hallinans foreldre var Clarence C. og Rose Jane (née Laracy) Hallinan. Alle hans fire besteforeldre var fra Irland.

Prest
Paul John Hallinan ble presteviet for Cleveland den 20. februar 1937. Hans første postering var som hjelpeprest i St. Aloysius Church i Cleveland, der hanvirket i fem år. I 1942 ble han feltprest i U.S. Army med 542nd Engineer Amphibian Regiment, og tjenestegjorde i  Australia, New Guinea og Filippinene. Han fikk tjenestegrad som kaptein, og ble såret på Biak Island og dekorert med Purple Heart i 1944.

Etter å ha kommet tilbake til Cleveland var han kapellen i St. John's Cathedral (1945–1947) og direktør for Newman Clubs (1947–1958). Han nyttiggjorde seg G.I. Bill til å finansiere sin videreutdannelse, og tok Master of Arts ved John Carroll University i 1953.

Biskop
Den 9. september 1958 utnevnte pave Pius XII ham til biskop av Charleston. Den apostoliske delegat i USA, erkebiskop Amleto Giovanni Cicognani, bispeviet ham den 28. oktober samme år i Cathedral of Saint John the Baptist i Charleston; medkonskererende var biskopen av  Cleveland, Edward Francis Hoban, og hjelpebiskopen i Cleveland, John Joseph Krol. Han ble innført i sitt embede den 25. november 1958.

Den 19. februar 1962 promoverte pave Johannes XXIII ham til erkebiskop av Atlanta. Han ble innført i sitt embede 29. mars samme år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Erkebiskop Paul John Hallinan (1911–1968) *1958

Referanser

Katolske biskoper fra USA
Linjen Rebiba
Deltakere på Andre Vatikankonsil
Personer fra Lake County i Ohio